เซี่ยงไฮ้คอมโพสิตเปิดร่วง 1.05% วิตกเศรษฐกิจชะลอตัว
เซี่ยงไฮ้คอมโพสิตเปิดร่วง 1.05% วิตกเศรษฐกิจชะลอตัว
26 ม.ค. 2559

ดัชนีเซี่ยงไฮ้คอมโพสิตตลาดหุ้นจีนเปิดปรับตัวลง 30.80 จุด หรือ -1.05% แตะที่ 2,907.72 จุดในวันนี้ หลังจากกระทรวงการคลังของจีนเปิดเผยว่า รัฐวิสาหกิจ (SOE) ของจีน มีกำไรลดลงในปี 2558 ขณะที่เศรษฐกิจจีนขยายตัวต่ำสุดในรอบ 25 ปี
ทั้งนี้ กำไรของ SOE ลดลง 6.7% ในปีที่แล้ว สู่ระดับ 2.3 ล้านล้านหยวน (3.51 แสนล้านดอลลาร์) ถึงแม้ปรับตัวขึ้นจากที่ลดลง 9.5% ในช่วงเดือนม.ค.-พ.ย. รายได้ทางธุรกิจของ SOE ลดลง 5.4% สู่ 45.47 ล้านล้านหยวน ขณะที่ค่าใช้จ่ายในการดำเนินงานลดลง 4.8% สู่ระดับ 44.52 ล้านล้านหยวน